**Príloha č. 1**

**Špecifikácia predmetu zákazky**

**„Odber, preprava, zhodnocovanie a zneškodňovanie nebezpečných a ostatných odpadov“**

Predmetom zákazky je poskytnutie služby - nakladanie s odpadmi, ktoré zahŕňa zber, prepravu, zhodnocovanie a zneškodňovanie odpadov na obdobie 24 mesiacov , podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).

Odpady vznikajú opravárenskou činnosťou dielní a prevádzok vo vozovniach našej akciovej spoločnosti. Podrobná špecifikácia odpadov podľa Vyhlášky MŽP SR č. 365/2015 Z. z., ktorou sa ustanovuje Katalóg odpadov, zoznam odpadov kategórie nebezpečný a ostatný je uvedený **v prílohe č.2. Návrh uchádzača na plnenie kritérií** (tabuľka – stĺpec B: Katalógové číslo odpadu.)

Prepravu odpadu bude zabezpečovať dodávateľ na základe vystavených objednávok pre daný druh odpadov kat. ostatný a nebezpečný odpad. Odpady je nutné odoberať priebežne podľa požiadavky objednávateľa. Dodávateľ je povinný s každým odberom nebezpečného odpadu priniesť vyplnený sprievodný list nebezpečného odpadu a postupovať podľa platnej legislatívy.

Zhodnotenie/zneškodnenie odpadov pozostáva z odobratia a naloženia odpadov mechanizačnými prostriedkami dodávateľa z nádrží, odlučovačov, skladov, kontajnerov a iných priestorov, resp. obalov, naloženie na prepravné prostriedky dodávateľa a ich prepravy, váženia a následného zhodnotenia/zneškodnenia.

V cene za t alebo m3 nebezpečných odpadov s kat. č. 130501, 130502, 130503 a 130507 je zahrnuté čistenie (odseparovanie zaolejovanej vody, prečistenie vody, odsatie kalu, preprava a zhodnotenie odpadov vznikajúcich pri čistení vodohospodárskych zariadení.

Predpokladané množstvá jednotlivých odpadov v t a m3/rok sú uvedené **v prílohe č.2**. (tabuľka – stĺpec E: Predpokladané množstvá t/rok).Objednávateľ si vyhradzuje právo považovať predpokladané množstvá za nezáväzné.

Pre výkon požadovanej činnosti musí uchádzač predložiť : - oprávnenie (predmet činnosti podľa obchodného registra SR) na nakladanie s  nebezpečnými odpadmi, - súhlas § 97 ods. 1 písm. a) c) d) zákona č. 79/2015 Z. z. o odpadoch a o zmene a doplnení niektorých zákonov súhlas na prevádzkovanie zariadenia na zneškodňovanie príp. zhodnocovanie príp. zber odpadov, - autorizácia podľa § 89 ods. 1 a) bod 4 - spracovanie elektroodpadu, - registrácia podľa § 98 zákona č. 79/2015 Z. z. o odpadoch a o zmene a doplnení niektorých zákonov,

-súhlas na zhodnocovanie odpadov mobilným zariadením podľa §97 ods.1 písm. h) Zákona o odpadoch